open-index/open-wikipedia-markdown huggingface dataset:
Miilang

**Miilang** on Hugo Treffneri Gümnaasiumi koolileht. Leht ilmus 1926–1940 ja uuesti aastast 1992. Leht ei ilmunud 1994. Leht ilmub ebaregulaarselt, kuid sageli kord perioodis.

Aprillis 2007 valis MTÜ Noorte Meediaklubi selle ajalehe aasta koolileheks. Aprillis 2023 pälvis Miilang Õhtulehe korraldatud „KOOLILEHTEDE KONKURSS 2023“ peaauhinna ehk Eesti sisukaima koolilehe tiitli. Koolilehe juhedaja on Age Salo.

Miilangu toimetusse on aastate jooksul kuulunud teiste seas Rein Sepp, Mari Kalkun, Ruuben Kaalep ja Mait Kraun.

## Viited

## Välislingid
*Lehest Hugo Treffneri Gümnaasiumi kodulehel
*
UNESCO maailmapärand Slovakkias

**[[Slovakkia]]** alal on **[[UNESCO maailmapärandi nimistu]]s** seitse objekti ja 14 objekti kandidaati.

Nimistusse on kantud:
*viis kultuuripärandi objekti:
**1993 Banská Štiavnica ajalooline linn ja tehnikamälestised lähikonnas
**1993 Vlkolínec
**1993, 2009 Levoča, Spišský Hrad ja seotud kultuurimälestised
**2000 Bardejovi linnakaitseala
**2008 Karpaatide ala Slovaki osa puitkirikud
*kaks looduspärandi objekti:
**1995, 2000 Aggteleki Karsti ja Slovaki Karsti koopad. Ühispärand Ungariga
**2007, 2011, 2017 Karpaatide ja teiste Euroopa regioonide muistsed ja põlised pöögimetsad. Ühispärand Albaania, Austria, Belgia, Bulgaaria, Hispaania, Horvaatia, Itaalia, Rumeenia, Saksamaa, Sloveenia ja Ukrainaga
*nimistusse kandideerib alates 1995. aastast veel 14 objekti

## Viited

## Välislingid
*UNESCO maailmapärand Slovakkias. UNESCO maailmapärandi koduleht. Inglise keeles
Panorama

**Panorama** (inglise keeles 'panoraam') võib tähendada järgmist:
*Panorama (Kanada), Kanada küla, suusakuurort
*Panorama (ajaleht) (originaalpealkirjaga Панорама), Pärnus ilmunud ajaleht
Oktophonie

**"Oktophonie"** (1991. a) on Saksa elektronmuusika teerajaja, avangardhelilooja ja serialismi tuntuima viljeleja Karlheinz Stockhauseni helitöö ooperist "Dienstag aus Licht". 

## Kirjeldus
Teos on kirjutatud elektroonilistele häältele oktofoonilises s.o 8-kanalilises ruumilises seades. Seda esitatakse nii eelsalvestatud teosena kui ka elavas esituses koos akustiliste instrumentidega (pealkirjaga "Invasion - Explosion mit Abschied").  

Stockhauseni oktofoonia paigutab kaheksa heliallikat (kõlarit) ruumis telgsümmeetriliselt mõttelise ristküliku kaheksasse nurka, paiknedes kuulaja suhtes nii üleval, all, vasakul ja paremal. Sellega erineb Stockhauseni loodav heliruum samuti oktofoonia nimetust kandvast, kuid ühele tasapinnale asetatud heliallikate kaheksanurksest paigutusest. Oma loometöös katsetas Stockhausen erinevaid heliallikate ruumilisi asetusi ja ruumil on oluline tähendus tema loomingus. 

## Teose esitused
Teose esmaettekanne toimus 1991. aastal Frankfurdis. Seda on esitatud korduvalt Euroopas, Inglismaal, Iirimaal, Põhja- ja Lõuna-Ameerikas ning Austraalias (viimati Berliinis 2017. aasta suvel). Eestis pole Oktophonie teadaolevalt avalikult ettekantud.

## Vaata ka

* Karlheinz Stockhausen
*Oktofoonia

## Kirjandus
* Octophony: Electronic Music from Tuesday from Light. Author(s): Karlheinz Stockhausen and Jerome Kohl.  Source: Perspectives of New Music, Vol. 31, No. 2 (Summer, 1993), pp. 150-170
Sorano

**Sorano**  on omavalitsusüksus (comune) Itaalias Toscana maakonna Grosseto provintsis.

### Ajalugu

Sorano tekkis Aldobrandeschi pere valdusena, aga piirkond oli asustatud juba etruskide ajal.
Põllumeeste Omaabi

**Põllumeeste Omaabi** oli 1930-1931 Tartus ilmunud ajakiri, mis vahendas uudiseid põllumajandusega seonduvast, fookuses oli põllumajanduskindlustus. Ajakirja andis välja ühisus Põllumeeste Omaabi. Väljaande vastutav toimetaja oli A. Üts. Tegevtoimetaja: P. Panksep 1931 nr. 5-6. Ajakiri ilmus 8-12 korda aastas.

## Viited

## Välislingid
*
Rubikiai järv

**Rubikiai järv** (ka **Anykštis**) on järv Leedus Anykščiai rajoonis. Järv asub Svėdasai alevist põhjas ja kuulub Šventoji jõe vesikonda. Järve kaldad on madalad, valdavalt metsased ja kohati ka soostunud. Kaldalähedane väänd on lai ja ohtra veetaimestikuga.

Kaldajoone pikkus on 25,35 kilomeetrit, saari arvestades aga 33,37 kilomeetrit. Rubikiai järves asub kuusteist saart kogupindalaga 27,2 hektarit; neist suurima pindala on 16,4 hektarit. Järve kaldal asuvad Rubikiai, Aniūnai, Kriokšlysi, Paežeriai, Mačionysi, Terpežeriai, Klykūnai ja Pagraužiai külad. Järve nimi tuleneb Rubikiai külast, Anykštise nimekuju päritolu on aga teadmata.

Rubikiai järve kaldal asuvad Piliakalnise ja Bijeikiai linnamäed. 1,5 hektari suurusel Pertakase saarel asub ka Rubikiai linnamägi.

Kaladest elavad järves haug, ahven, latikas ja särg. Rubikiai on tähtis puhkepiirkond. Järve kaldal asub üheksa turismitalu. Jaanipäeviti korraldatakse järvel 1984. aastast alates regatti kuuele purjekaklassile. Järv on aastast 1960 kaitse all; kaitseala allub tänapäeval Anykščiai regionaalpargile.

## Viited
Naatan Haamer

**Naatan Haamer** (sündinud 21. oktoobril 1965 Tartus) on eesti luterlik vaimulik.

Ta lõpetas 1984. aastal Mustvee 1. Keskkooli ja 1997 EELK Usuteaduse Instituudi. Omandas 2008 Tartu Ülikoolis religiooniantropoloogia magistrikraadi. 

Ordineeriti 20. märtsil 1991.

* 1991–1997 EELK Tarvastu Peetri koguduse õpetaja;
* 1997–2017  EELK Tartu praostkonna vikaarõpetaja;
* 1998–2004 EELK Haiglahingehoiu Keskuse juhataja
* 2008–2009 EELK Kolga-Jaani Johannese koguduse õpetaja kohusetäitja;
* 2016–2017 EELK Tartu Ülikooli-Jaani koguduse hooldajaõpetaja;
* Alates 2017 EELK Tartu Ülikooli-Jaani koguduse abiõpetaja

Alates 2015. aastast EELK Diakoonia- ja ühiskonnatöö komisjoni ning vaimuliku ameti komisjoni liige. 1992. aastast Tartu naistekliiniku hingehoidja. Alates 1999 Tartu Ülikooli inimuuringute eetika komitee, alates 2000. aastast Euroopa Haiglakaplanite võrgustiku ja Pereterapeutide Ühingu ja Supilinna Seltsi juhatuse liige.

## Tunnustus
* 2023 Tartu Täht
* 2026 Eesti Punase Risti V klassi teenetemärk

## Isiklikku
Naatan Haamer on vaimulik Harri Haameri pojapoeg ning Eenok Haameri poeg. Tema vanaonud olid kunstnik Eerik Haamer ning arhitekt Eugen Haamer. Naatan Haameri vend Markus Haamer on samuti vaimulik ning teine vend Siimon Haamer teoloog.

## Publikatsioonid

* Luuleraamat „Jäljekuld“ 2004,
* Margit Arndt-Kalju, Naatan Haamer. "Meie vaimulikud. Naatan Haamer". Gallus 2018 

## Viited
Narvskaja Nedelja

**Narvskaja Nedelja** (algupärase nimega Нарвская Неделя) oli aastatel 1997–2010 Narvas ilmunud nädalaleht, mis vahendas Narva linna ja selle lähiümbruse uudiseid. Lehte andis välja PR-Põhjarannik. Lehte toimetas Ilja Smirnov.

5. augustil 1999 ühinesid Narvskaja Nedelja ja Kreenholm ühisväljaandeks nimega **Нарвская Неделя/Kreenholm**. 2000. aastal sai leht tagasi nime **Narvskaja Nedelja**.

## Viited

## Välislingid
*
Tasuja (laev 1910)

**Tasuja** (esialgse nimega Gerkules) oli enne 1. maailmasõda ehitatud jäämurdja-pukser, mis oli kasutusel ka Vabadussõja ajal Eesti merejõududes ja seejärel Veeteede Valitsuses. 

Samanimelisi laevu on olnud veel.

## Ajalugu
### Vene ja Saksa võimude käsutuses
1909. aastal tellis Vene mereministeerium kaks väikest (ehk sadama) jäälõhkujat. Laev ehitati 1910 Crichtoni tehases Peterburis. Ühe laeva nimeks sai Gerkules *(Геркулэс)*. Enne Esimest maailmasõda kasutati seda peamiselt Peeter Suure merekindluses. Sõja ajal relvastati laev kahe 102 mm kahuriga ja see sai suurtükipaadiks. Väikeste jäälõhkujate ülesandeks sai miiniristlejaid ja traalereid saata, samuti Soome lahe suudmes vahti pidada.

1918. aasta veebruaris, kui suur hulk Balti laevastikust Jääretke käigus Helsingisse ja Kroonlinna viidi, jäi Gerkules Tallinna maha, sest ta masinad ei olnud korras. Nii langes laev sakslaste kätte, kes ta Herkuleseks ümber nimetasid. 1918. aasta novembris Tallinnast lahkudes viisid sakslased ta kaasa.
### Eesti Vabariigis
1. aprillil 1919 said eestlased laev Liepājast inglaste abiga kätte. Herkules määrati Eesti merejõudude käsutusse, relvastati suurtükkidega (ahtrisse üks 130 mm ja vööri kaks 75 mm) ja hakati kasutama suurtükilaevana. 20. juunil 1919 pandi laevale uueks nimeks Tasuja ja saadeti seejärel tegevusse Landeswehri vastu. 

Juba 1919. aasta novembris võeti Tasujalt relvad maha ja taas hakati kasutama jäälõhkujana Merejõudude Sadamate Valitsuses. 1920. aastal anti ta Mereasjanduse Peavalitsuse käsutusse ja teenis seal ning selle järglaste Veeteede Valitsuse (1929) ning Veeteede Talituse (1939) koosseisus kuni 1940. aastani.

### Nõukogude Balti laevastikus
1940. aastal pärast Eesti okupeerimist võeti üle Punalipulise Balti Mere Laevastiku koosseisu. Ta kuulus laevastiku avarii-päästeteenistuse nimekirja ja nimigi säilitati vana, kuigi kirjutati loomulikult kirillitsas.

28.-29. augustil 1941 Tallinna evakueerimisel viidi ka Tasuja Kroonlinna. 1. detsembril 1941, ülesõidu ajal Kroonlinnast Suursaarele, sai laev Saksa lennukite rünnaku ajal pommitabamuse korstnasse. Pomm aga ei lõhkenud ja sellega jõuti ka Kroonlinna. Pomm lõhkes alles siis, kui seda püüti kai ääres kõrvaldada. Surma sai hulk inimesi ja laev uppus samas kohas. 1942. aastal tõsteti laev üles ja taastati. 

Pärast sõja lõppu jäi Tasuja Balti laevastiku abilaevastiku teenistusse. 1956. aastal sai laev nimeks MB-128 ja 1959. aastal OT-65, kui seda hakati kasutama ujuvkatlamajana. 

1960. aastate keskpaiku kanti laev maha.

## Kirjeldus
Andmed: 
* Pikkus 47,2 m 
* Laius: 10,3 m 
* Süvis: 5,2 m 
* Mahutavus (tsiviillaevana) 592 brt
* Veeväljasurve (sõjalaevana) 753 t 
* Masinate võimsus 1250 hj
* Kiirus 12 sõlme.

## Vaata ka
* Tasuja (laev 1977)
* Suur Tõll

## Välislingid
*Ajapaik.ee: Tasuja foto.
*E-varamu: Tasuja foto
Baieri verekoer

**Baieri verekoer** on Saksamaalt pärit koeratõug.

Tõustandardis on koera käitumise/iseloomu kohta kirjas: „Rahulik ja tasakaalukas, väga kiindunud oma peremehesse. Võõraste suhtes reserveeritud. Iseloomult soovitavalt tugev, enesekindel, kartmatu ning sõnakuulelik koer, kes ei ole arg ega agressiivne.“

Posokowiec bawarski głowa rybnik-kamień ppl. jpg.jpg|
Posokowiec bawarski głowa rybnik - kamień pppl. jpg.jpg|
Bavarian Mountain Hound.jpg|


## Viited

## Kirjandus
* Renée Willes: *All världens hundraser*, Bromma 2003, ISBN 91-89090-79-9

## Välislingid
* Baieri verekoer koer.ee saidil
Mohsen Rabiekhah

**Mohsen Rabiekhah** (sündinud 24. detsembril 1987 Teheranis) on Iraani jalgpallur, kes mängib poolkaitsjana Iraani kõrgliiga klubis Persepolis.

## Viited

## Välislingid

* TransferMarkt
Pitigliano vald

**Pitigliano vald** on omavalitsusüksus (comune) Itaalias Toscana maakonna Grosseto provintsis.

----
## Ajalugu
----
## Vaatamisväärsused
### Arhitektuur

### Arheoloogilised vaatamisväärsused

## Viited

## Välislingid
Ukraina Õigeusu Kiriku piiskopkonnad

**Ukraina Õigeusu Kirikul** oli 2019. aasta maikuu seisuga 45 piiskopkonda.

## Nimekiri
*UÕK Dnipropetrovski piiskopkond
*UÕK Donetski piiskopkond
*UÕK Donetski-Slovjanski piiskopkond
*UÕK Hersoni piiskopkond
*UÕK Kiievi piiskopkond
*UÕK Harkivi piiskopkond
*UÕK Harkivi-Poltaava piiskopkond
*UÕK Hmelnõtskõi piiskopkond
*UÕK Ivano-Frankivski-Galiitsia piiskopkond
*UÕK Lvivi piiskopkond
*UÕK Lvivi-Sokali piiskopkond
*UÕK Mukatševe-Karpaatia piiskopkond
*UÕK Odessa piiskopkond
*UÕK Perejaslav-Võšneve piiskopkond
*UÕK Rivne piiskopkond
*UÕK Rivne-Volõõnia piiskopkond
*UÕK Sumõ piiskopkond
*UÕK Žõtomõr-Orvutši piiskopkond
*UÕK Taga-Karpaatia piiskopkond
*UÕK Ternopili piiskopkond
*UÕK Tšerkassõ piiskopkond
*UÕK Tšernigivi piiskopkond
*UÕK Tšernivtsi piiskopkond
*UÕK Vinnõtsja-Bari piiskopkond
*UÕK Vinnõtsja-Bratslavi piiskopkond
*UÕK Vinnõtsja-Tultšõni piiskopkond
*UÕK Volodõmõr-Volõnski piiskopkond
*UÕK Volõõnia piiskopkond

## Viited
UÕK Tšerkassõ piiskopkond

**UÕK Tšerkassõ piiskopkond** (ukraina keeles Черкаська єпархія ПЦУ) on Ukraina Õigeusu Kiriku piiskopkond, mis asub Tšerkassõ oblastis.

## Vaata ka
*Ukraina Õigeusu Kiriku piiskopkonnad

## Välislingid
*Черкаська єпархія Православної Церкви України (*Piiskopkonna Facebooki leht ukraina keeles*)
*Черкаська єпархія Православної Церкви України (*Piiskopkonna veebileht ukraina keeles*)
Aile Alavee

**Aile Alavee**  on eesti kirjanik.

Kirjanikunimi Aile Alavee on pseudonüüm.

## Teoseid
**Proosa**
* "Luule, ametnik" (romaan) 2012 
* "Viimnepäev veeparadiisis" (romaan)  2014 
* "Tasakeelekaal, murumäemaa" (romaan)  2019 

**Luule**
* "Lennutaja" 2016 
* "Hõbemarana manu" 2018
* "Ubi sunt alae? Kus on tiivad?" 2019 (kakskeelne kogu)

## Auhinnad
Tänapäeva 2011. aasta romaanivõistluse kolmas koht romaaniga “Luule, ametnik” 

## Kriitika

## Viited

## Välislingid
Scansano

**Scansano** on omavalitsusüksus (*comune*) Itaalias Toscana maakonna Grosseto provintsis.

Seal toodetakse Morellino di Scansano veini.
## Arhitektuur

Palazzo Pretorio, XV sajand
Villa Sfornisca, mille Mario Sforza laskis ehitada aastal 1577

Kirikuid:

San Giovanni Battista kirik, olemas juba aastal 1276
## Viited
## Välislingid
Naistesaar

**Naistesaar** (ka *Naissaarik*) on jõesaar Põltsamaa linnas Põltsamaa jõel.

Naistesaar on nime saanud naiste päevituskohana. Enne Teist maailmasõda võisid saarel päevitamas käia ainult naised.

Saar kuulub Uue-Põltsamaa mõisa pargi juurde. Saare pindala on 2200 m².

Saar on sillaga ühendatud Põltsamaa jõe vasakkaldaga. Saarel on korraldatud kontserte.

## Vaata ka
* Saunasaar

## Viited

## Välislingid
*Riietusruum Põltsamaa jõel Naistesaarel. Eesti Rahva Muuseumi fotokogu
Charlie Coyle

**Charles Robert Coyle** (sündinud 2. märtsil 1992 Weymouthis Massachusettsis) on USA jäähokimängija, kes mängib keskründajana NHL-i klubis Boston Bruins.

2010. aastal valiti ta NHL-i ''draft''is San Jose Sharksi poolt 28. valikuna. Enne karjääri NHL-is mängis ta Bostoni Ülikooli meeskonnas ja Quebec Major Junior Hockey League'i klubis Saint John Sea Dogs.

2011. aasta juunis liitus ta Minnesota Wildiga, kellega sõlmis lepingu 2012. aasta märtsis. Hooaja 2012–13 esimese poole mängis ta American Hockey League'i klubis Houston Aeros. Wildi meeskonnas tegi ta debüüdi 2013. aasta veebruaris. Kokku mängis ta Wildi meeskonnas seitsme hooajal.

2019. aasta veebruaris liitus Coyle Bruinsiga.

2015. aasta maailmameistrivõistlustel võitis ta USA jäähokikoondise koosseisus pronksmedali.

## Välislingid
* Charlie Coyle hockeydb.com lehel
Marcus Johansson

**Marcus Lars Johansson** (sündinud 6. oktoobril 1990 Landskronas) on Rootsi jäähokimängija, kes mängib NHL-i klubis Minnesota Wild ründajana vasakäärel.

Enne karjääri NHL-is mängis ta Rootsi kõrgliigaklubis Färjestad BK. 2009. aastal tuli ta klubiga Rootsi meistriks. Samal aastal valis Washington Capitals ta NHL-i ''draft''is 24. valikuna. 2010. aasta mais sõlmis ta Capitalsiga kolmeaastase lepingu. Hooajal 2010–11 tegi ta Capitalsi meeskonnas debüüdi NHL-is. Kokku mängis ta Capitalsis seitse hooaega. Hooaeg 2016/17 on olnud seni tema resultatiivseim NHL-is: 24 väravat ja 34 väravasöötu.

Aastatel 2017–2019 mängis ta kahel hooajal New Jersey Devilsis. 2019. aasta veebruaris liitus ta Boston Bruinsiga ja seejärel sama aasta juulis Buffalo Sabresiga. 2020. aasta septembris siirdus ta Minnesota Wildi. 2021. aasta augustis sõlmis ta üheaastase lepingu Seattle Krakeniga, kuid naasis juba sama aasta märtsis Capitalsi. 2023. aasta veebruaris kaubeldi Johansson Capitalsist tagasi Minnesota Wildi.

2014. aasta taliolümpiamängudel võitis ta Rootsi jäähokikoondise koosseisus hõbemedali.

## Viited

## Välislingid
* Marcus Johansson NHL.com lehel
* Marcus Johansson hockeydb.com lehel
David Backes

**David Anthony Backes** (sündinud 1. mail 1984 Minneapolises Minnesotas) on endine USA jäähokimängija (keskründaja).

2003. aastal valis St. Louis Blues ta NHL-i ''draft''is 62. valikuna. Enne karjääri NHL-i mängis ta United States Hockey League'i klubis Lincoln Stars, Minnesota State University meeskonnas ja American Hockey League'i klubis Peoria Rivermen. NHL-is tegi ta Bluesi meeskonnas debüüdi 19. detsembril 2006 mängus Pittsburgh Penguinsi vastu.

Bluesi meeskonnas mängis Backes kokku kümme hooaega. Aastatel 2011–2016 oli ta Bluesi kapten.

2016. aasta juulis sõlmis ta viieaastase lepingu Boston Bruinsiga. 2020. aasta veebruaris siirdus ta Anaheim Ducksi.

2021. aasta septembris sõlmis ta üheaastase lepingu St. Louis Bluesiga, et seal sportlaskarjäär ametlikult lõpetada.

2011. aastal osales ta NHL-i tähtede mängul.

2010. aasta taliolümpiamängudel võitis ta USA jäähokikoondise koosseisus hõbemedali. Lisaks kuulus ta USA koondisse 2014. aasta taliolümpiamängudel ja kolmedel maailmameistrivõistlustel.

## Viited

## Välislingid

* David Backes NHL.com lehel
* David Backes hockeydb.com lehel
Eesti orelid

"**Eesti orelid**" on 1970-1990 ilmunud ja 2022 jätkunud albumisari, milles tutvustakse Eestis asuvate orelitega esitatud muusikat. Muusikat esitavad Eesti orelimängijad.

1970-1990 ilmus kokku 32 albumit.

## Albumid
Albumid:
*1970 Eesti Orelid 1. Gabrieli / Martini / Bach, mängib Hugo Lepnurm
*1972 Eesti Orelid 2. Bach, C. Franck, O. Messiaen, mängib  Rolf Uusväli
*1973 Eesti Orelid 3. Mängib Rolf Uusväli
*2022 Paide kiriku oreli vinüülplaat. Ludwig van Beethoven, Max Reger, Rudolf Tobias, mängivad Andres Uibo (orel) ja Mari-Liis Uibo (viiul). Salvestati 2021. aasta novembris ja Eestis esmakordselt kasutatud salvestustehnoloogiaga *Direct Stream Digital*. Väljaanda Aular Soone
*2023 Niguliste kiriku oreli vinüülplaat. Salvestati 2021. aastal.
*Vigala oreli vinüülplaat
*Kuressaare oreli vinüülplaat

## Viited

## Välislingid
*Plaadisari, discogs.com
Kupp

**Kupp** on muhu- või kuplitaoline moodustis. Kupp võib tähendada ka järgmist:
*Kupp ehk kupuklaas, meditsiini mõiste
*Kupp ehk kupusarv, rahvameditsiinis
*Kupp (kalandus), võrgumärk
*Kupp (mesindus)
*Kupp (korrakaitse/sõjandus)
Eesti naiskooride võistulaulmine

**Eesti naiskooride võistulaulmine** on Eesti Naislaulu Seltsi korraldatav  Eesti naiskooride ja neidudekooride konkurss.

2023. aastal toimus ENLS VIII nais- ja neidudekooride võistulaulmine. 

Võisteldakse kolmes kategoorias: A-, B- ja C-kategooria. Eraldi võistlevad naiskoorid ja neidudekoorid.

## Võitjad
2023 ENLS VIII nais- ja neidudekooride võistulaulmine
*2023  A-kategoorias: Tartu Ülikooli Akadeemiline Naiskoor. Parim kohustusliku loo esitaja.
*2023  B-kategoorias: Kammernaiskoor Lu
*2023  C-kategoorias: Türi kammernaiskoor
2018  VII Nais- ja neidudekooride võistulaulmine
*2018  A-kategoorias: Tartu Ülikooli Akadeemiline Naiskoor. Triin Koch - dirigendipreemia.
*2018  B-kategoorias: Naiskoor Gaudete
*2018  C-kategoorias: Pärnu naiskoor Linda
2015 ENLS 20. aastapäevale pühendatud nais- ja neidudekooride võistulaulmine
*2015  A-kategoorias: Tartu Ülikooli Akadeemiline Naiskoor ja Koor Kammerhääled
*2015  B-kategoorias:  Naiskoor Gaudete
*2015  C-kategoorias:  Naiskoor Vanaemad
2012  Ester Mägi 90. sünnipäevale pühendatud nais- ja neidudekooride võistulaulmine
*2012  A-kategoorias: Tartu Ülikooli Akadeemiline Naiskoor
*2012  B-kategoorias: Tartu Ülikooli Akadeemilise naiskoori Tartu vilistlaskoor
*2012  C-kategoorias: Naiskoor Vanaemad
2008  Eesti neidude ja naiskooride võistulaulmine ERNESAKS 100

2005  III Eesti neidude ja naiskooride võistulaulmine

2000  II naiskooride võistulaulmine pühendusega Veljo Tormise 70. sünnipäevale
*...

## Vaata ka
*Eesti segakooride võistulaulmine
*Poiste-solistide võistulaulmine
*Üle-eestiline meeskooride võistulaulmine

## Viited
Eesti missa

"**Eesti missa**" on Urmas Sisaski 1992 valminud muusikateos (missa); ühtlasi esimene eestikeelne missa. Teos on segakoorile, solistidele, orelile ja šamaanitrummile.

## Viited
Nõuandja

**Nõuandja** (ka **nõunik**) on isik, kes annab millegi kohta nõu. Põllumajandusküsimustes nõu andvat isikut nimetatakse ka **[[konsulent|konsulendiks]]**. Teatud küsimustes nõu andvat ametiisikut nimetatakse **[[referent|referendiks]]**. Erialast nõu andvat ametiisikut (kasutusel ka ametinimetusena) nimetatakse **[[konsultant|konsultandiks]]**.

## Viited
Laevatehas

**Laevatehas** ehk **verf** on ettevõte, kus ehitatakse ja/või remonditakse laevu.

Laevatehase juures on ehitus- ja monteerimisplatsid, staaplid, laevade veeskamise (näiteks slipid) ja veest väljatõstmise seadmed.

## Tuntud laevatehaseid
*Balti laevatehas 
*Noblessneri laevatehas 
*Meyer Werft 
*Aker Finnyards

## Viited

## Välislingid
*
Jevgeni Krõlatov

**Jevgeni Krõlatov** (vene keeles *Евгений Павлович Крылатов*, 23. veebruar 1934 Lõsva – 8. mai 2019 Moskva) oli Vene helilooja ja pianist, enam kui 160 mängufilmi ja multifilmi muusika autor.

Krõlatov on õppinud Permi muusikakoolis ja Moskva Konservatooriumis (1953–1959), viimases õppis ta korraga nii heliloomingut kui klaverit. Ta õppis samal kursusel koos helilooja Alfred Šnitkega.

1965. aastal lavastati Krõlatovi muusikaga etendusi nii Moskva Suures Teatris kui ka mitmes draamateatris ja tema teosed hakkasid kõlama raadiotes. 

Ta kirjutas muusikat mitmes žanris nagu sümfooniline, kammer- ja estraadimuusika, kuid eriti tuntuks sai tema loodud filmimuusika. 
Alates 1970. aastatest oli ta 25 aasta jooksul üks Nõukogude Liidu nõutumaid ja populaarsemaid filmimuusika heliloojaid. 

Tolleaegsetest filmidest, kus on kasutatud Krõlatovi muusikat, on kõige tuntumad «Elektrooniku seiklused (Приключения Электроника)» (1979), «Külaline tulevikust (Гостья из будущего)» (1985) ja multifilmitriloogia «Kolmekesi Prostokvašinost (Трое из Простоквашино)» (1977–1984).
 
Ta on kirjutanud laule selliste tuntud poeetide sõnadele nagu Bella Ahmadulina, Jevgeni Jevtušenko, Robert Roždestvenski, Leonid Derbenjov, Igor Šaferan, Ilja Reznik ja Juri Entin.

Tema lauludest on välja antud kümmekond CD plaati (1994–2010).

## Tuntumad laulud
* «Песенки о шпаге»
* «Лесной олень»
* «Крылатые качели»
* «Три белых коня»
* «Прекрасное далёко» 
* «Господи, помилуй!»
* «Спаси и сохрани»

## Tunnustus

* NSV Liidu riiklik preemia (1982)
* Leninliku Komsomoli preemia (1987)
* Vene NFSV teeneline kunstitegelane (1989)
* Venemaa rahvakunstnik (1994)
* Moskva linna kirjanduse ja kunsti preemia (2003)
* Permi oblasti aukodanik (2004)
* Austuse orden (2010)
* Rahvaste Sõpruse orden (2016)

## Viited
Teatmeteos

**Teatmeteos** ehk **teatmeraamat** on korraldatud ja trükitud andmekogumik. Teatmeteosed kuuluvad teatmekirjandusse.

## Teatmeteose liike
*atlas
*entsüklopeedia
*leksikon

## Viited
Ajaühik

**Ajaühik** on mõõtühik, millega mõõdetakse aega. SI-süsteemis on aja mõõtühik sekund, mis on ühtlasi üks seitsmest põhiühikust.

## Ajaühikuid
*minut
*sekund
*tund
Kaardiväelane (kolhoos)

**Kaardiväelane** oli kolhoos Paide rajoonis Albu külanõukogus. Kolhoosi keskus asus Ahulas.

## Kirjandust
*Leida Aaresild. "Kaardiväelase" kolhoosi kolm aastakümmet. Tallinn: Valgus, 1979
Rahvusvaheline kõrgemate auditeerimisasutuste organisatsioon

**Rahvusvaheline kõrgemate auditeerimisasutuste organisatsioon** on 1953. aastal Kuuba pealinnas Havannas 34 asutajaliikme poolt moodustatud ülemaailmne valitsusasutuste organisatsioon, millel oli 21. sajandi 2. kümnendi lõpu seisuga ligi 200 liiget kogu maailmast. ÜRO osalusel tegutseva organisatsiooni liige on ka Eesti Riigikontroll.

## Viited

## Välislingid
* Riigikontrolli auditistandardid
George Saunders

**George Saunders** (sündinud 2. detsembril 1958 Amarillos) on Ameerika Ühendriikide kirjanik, esseist ja stsenarist.

Ta sündis Texase osariigis Amarillos. Üles kasvas ta Illinoisi osariigis Chicago lõunapoolses eeslinnas, kus ta lõpetas Oak Foresti keskkooli. Aastal 1981 sai ta Colorado School of Minesis (asukohaga Goldenis Colorados) bakalaureusekraadi geofüüsika alal. Aastal 1988 lõpetas ta magistrikraadiga kirjandusliku loovuse alal Syracuse'i Ülikooli.

Ta töötas aastatel 1989–1996 tehnilise dokumentatsiooni koostaja ja insener-geofüüsikuna ettevõttes Radian International, mis asus Rochesteris New Yorgi osariigis. Lühikest aega töötas ta laeval, millega otsiti Sumatra saare lähedusest naftat.

## Tunnustus
*2018 – valiti Ameerika Kunstide ja Kirjanduse Akadeemia liikmeks
Emma Bunton

**Emma Bunton** (sündinud 21. jaanuaril 1976 Londonis) on inglise laulja, laulukirjutaja, näitleja, raadio- ja telesaatejuht.

Ta sai tuntuks 1990. aastatel tüdrukutebändi Spice Girls liikmena, kus tema hüüdnimi oli **Baby Spice**.
Patrice Bergeron

**Patrice Bergeron-Cleary** (sündinud 14. juulil 1985 L'Ancienne-Lorette'is Québeci provintsis) on endine Kanada jäähokimängija (keskründaja).

2003. aastal valis Boston Bruins ta NHL-i ''draft''is 45. valikuna. Bruinsis mängis ta ka kogu oma NHL-i karjääri jooksul. NHL-is debüteeris Bergeron hooajal 2003/04. NHL-is mängis ta kokku 19 hooaega. Hooajal 2004/05 toimunud NHL-i tööseisaku ajal mängis ta American Hockey League'i klubis Providence Bruins ja hooaja 2011/12 esimeses pooles toimunud tööseisaku ajal Šveitsi kõrgliigaklubis HC Lugano.

2011. aastal võitis ta Bruinsiga Stanley karika, kui finaalseerias alistati Vancouver Canucks. Seeria otsustavas seitsmendas mängus lõi Bergeron kaks väravat.

Kuuel korral (aastatel 2012, 2014, 2015, 2017, 2022 ja 2023) pälvis Bergeron Frank J. Selke Trophy. 2013. aastal pälvis ta King Clancy Memorial Trophy. Aastatel 2015, 2016 ja 2022 osales ta NHL-i tähtede mängul.

2021. aasta jaanuaris määrati Bergeron pärast seda, kui senini kapten Zdeno Chára klubist lahkus, Bruinsi kapteniks.

NHL-i põhihooajal mängis Bergeron kokku 1294 mängu, millega on Bruinsi kõigi aegade mängijate edetabelis kolmandal kohal. Ta lõi kokku 427 väravat (paremuselt 3. Bruinsi mängija), andis 613 väravasöötu (paremuselt 4. Bruinsi mängija) ja kogus punkti 1040 punkti (paremuselt 3. Bruinsi mängija).

Kanada jäähokikoondise koosseisus võitis Bergeron 2010. ja 2014. aasta taliolümpiamängudelt kuldmedali ning tuli 2004. aastal maailmameistriks.

Bergeron on üks väheseid, kes on tulnud jäähokis olümpiavõitjaks ja maailmameistriks ning võitnud Stanley karika.

Sportlaskarjääri lõpetamisest teatas Bergeron 2023. aasta juulis.

## Viited

## Välislingid
* Patrice Bergeron NHL.com lehel
* Patrice Bergeron hockeydb.com lehel
UÕK Ternopili piiskopkond

**UÕK Ternopili piiskopkond** (ukraina keeles Тернопільська єпархія ПЦУ) on Ukraina Õigeusu Kiriku piiskopkond, mis tegutseb Ternopili oblastis.

## Vaata ka
*Ukraina Õigeusu Kiriku piiskopkonnad
Põhja Liiga

**Põhja Liiga** (itaalia keeles *Lega* ehk *Lega Nord per l'Indipendenza della Padania*) on Itaalia parempoolne erakond.

Erakond loodi 1991. aastal pärast kuue Põhja- ja Kesk-Itaalia piirkondliku partei liitmist.

Erakonna peakorter asub Milanos. 2013. aastal oli erakonnal 122 000 liiget.
UÕK Tšernigivi piiskopkond

**UÕK Tšernigivi piiskopkond** (ukraina keeles Чернігівська єпархія ПЦУ) on Ukraina Õigeusu Kiriku piiskopkond Tšernigivi oblastis.
Kalami keel

**Kalami keel** on Pakistanis räägitav indoiraani keelte kohistani rühma kuuluv keel. Seda räägitakse Swati ringkonnas ja Upper Diri ringkonnas.

Kõnelejate arv on umbes 86 000.

Kalami keel on toonikeel, eristatakse 5 tooni.

## Viited
Eesti Golfiselts Rootsis

**Eesti Golfiselts Rootsis** (rootsi keeles *Estniska Golfföreningen i Sverige*) on Rootsi eestlastest golfisõpru ühendav selts. 

Seltsi asutasid 1988 Peeter Lee ja Jüri Nõmera.

Aastani 1993 toimusid eestlaste ja lätlaste seltsi vahel golfivõistlused.

Seltsis on umbes 100 liiget,  president on Rein Kotkas.

Selts on Rootsi Eestlaste Liidu liige.

## Viited

## Välislingid
*Seltsist
Inbar Lavi

**Inbar Lavi** (heebrea keeles ענבר לביא; sündinud 27. oktoobril 1986 Ramat Ganis) on Iisraeli näitlejanna.

Ta on Eesti vaatajaile tuntud sarjast „Põgenemine“ ning Eeva osatäitjana sarjas „Lucifer“.
Lea Malin

**Lea Malin** (sündinud 28. aprillil 1957) on eesti kunstnik ja kunstiõpetaja.

Ta lõpetas aastal 1981 Eesti NSV Riikliku Kunstiinstituudi ruumi- ja mööblikujunduse erialal. Ta on töötanud kunstiõpetajana Tartu Lastekunstikoolis, Tartu Rahvaülikoolis ja Tartu Kunstikoolis. 

Ta on illustreerinud raamatuid. Kasutab oma loomingus peamiselt akvarellitehnikat.

## Pere
Ta on kunstnike Ilmar Malini ja Inge Malini tütar ning luuletaja Jaan Malini õde.

## Viited

## Välislingid
*Lea Malin e-Kunstisalongis
James Craig Watsoni medal

**James Craig Watsoni medal** (inglise keeles *James Craig Watson Medal*) on USA Rahvusliku Teaduste Akadeemia teadusauhind panuse eest astronoomiasse. 

Medal on nimetatud astronoom James Craig Watsoni (1838–1880) järgi.

Auhinda antakse välja alates 1887. aastast. 

## Laureaate
Henry Norris Russelli auhind

**Henry Norris Russelli loeng** (inglise keeles *Henry Norris Russell Lectureship*) on Ameerika Astronoomiaseltsi teadusauhind väljapaistvate saavutuste eest astronoomias. Astronoomiaseltsi elutööauhind on nimetatud astronoom Henry Norris Russelli (1877–1957) järgi.

Russelli loengu pidamise kui tunnustusavalduse idee autor on toonane seltsi president Harlow Shapley.

Iga-aastast auhinda antakse välja alates 1946. aastast. Esimene, kellele anti au pidada Russelli loeng, oli Henry Norris Russell ise. Tema loeng "The Royal Road of Eclipses" käsitles kaksiktähtede varjutusi.

## Laureaadid
Aguli keel

**Aguli keel** on Venemaal Dagestani lõunaosas räägitav keel, mis kuulub nahhi-Dagestani keelte Kagu-Dagestani rühma. Vähesel määral on aguli keele kõnelejaid ka Aserbaidžaanis.

Aguli keele lähimad sugulaskeeled on lesgi ja tabassaraani keel, mida koos nimetatakse ka idalesgi keelteks.

1990. aastate alguses loodi kirillitsapõhine kirjakeel. Aguli keelt kasutatakse alghariduses ja agulikeelseid artikleid ilmub 1993. aastal asutatud ajalehes Vesti Agula.

## Viited

## Välislingid

*https://bigenc.ru/linguistics/text/5199631
Magellanic Premium

**Magellanic Premium**, ka **Magellanic Gold Medal**, ka **Magellanic Prize**, on Ameerika Filosoofiaseltsi auhind olulise panuse eest kas navigatsiooni, astronoomia või loodusfilosoofia valdkonnas.

Auhind on nimetatud portugali loodusfilosoofi Jean Hyacinthe de Magellani (portugalipäraselt *João Jacinto de Magalhães*) (1722–1790) järgi, kes muu hulgas valmistas astronoomia- ja meteoroloogiainstrumente. De Magellan oli mitme teadusakadeemia liige (Londoni, Pariisi, Madridi ja Peterburi). 1784. aastal valis Ameerika Filosoofiaselts ta oma liikmeks. 

Auhinna loomise ettepaneku Ameerika Filosoofiaseltsile tegi De Magellan, kes andis selleks ka rahalised vahendid. Toonane seltsi president Benjamin Franklin nõustus ettepanekuga ja auhind asutati 1786. aastal.

218 aasta jooksul (1790–2018) on Ameerika Filosoofiaselts Magellan Premiumit välja andnud ainult 35 korral: 12 auhinda navigeerimise, 13 loodusfilosoofia ja 10 astronoomia valdkonnas.

## Laureaadid

## Viited
Lilienfeldi auhind

**Julius Edgar Lilienfeldi auhind** (inglise keeles *Julius Edgar Lilienfeldi Prize*) on Ameerika Füüsikaseltsi teadusauhind väljapaistvate saavutuste eest füüsikas. 

Auhind on nimetatud füüsiku, transistori leiutaja Julius Edgar Lilienfeldi järgi.

Auhinda, mida jagatakse igal aastal,  antakse välja alates 1989. aastast.

## Laureaate
Karl Schwarzschildi medal

**Karl Schwarzschildi medal** (saksa keeles *Karl-Schwarzschild-Medaille*) on Saksamaa astronoomiaseltsi Astronomische Gesellschaft teadusauhind astronoomia valdkonnas. 

Medal on nimetatud Karl Schwarzschildi järgi.

Medalit antakse välja alates 1959. aastast. Esimese auhinna sai Karl Schwarzschildi poeg ameerika astrofüüsik Martin Schwarzschild. Järgmised medalid väljastati alles 1963. ja 1968. aastal. 1969. aastast autasustatakse enamasti igal aastal, kuid mitte harvemini kui iga kahe aasta tagant. Esimene Saksamaa astronoom, kes pälvis medali, oli Wilhelm Becker, kes sai selle 1977. aastal 

## Laureaadid
Eesti korvpalli kuulsuste hall

**Eesti korvpalli kuulsuste hall** on virtuaalne kuulsuste hall, mis kuulutati välja 2010, tähistades ühtlasi Eesti korvpalli 90. sünnipäeva.

## Halli valitud korvpallureid
*Joann Lõssov
*Tiit Sokk
*Jaak Lipso
*Priit Tomson
*Heino Enden
*Aleksei Tammiste
*Ilmar Kullam
*Jaak Salumets
*Valdu Suurkask
*Heino Kruus
*Maret-Mai Otsa-Višnjova
*Tõnno Lepmets
*Anatoli Krikun
*Martin Müürsepp
*Edgar Naarits
*TRÜ korvpallinaiskond
*Valve Lüütsepp-Kaasik
*Ene-Lille Kitsing-Jaanson
*Heino Veskila
*Jaroslav Dudkin
*Herbert Niiler
*Selma Multer
*Erich Altosaar
*Aivar Kuusmaa

## Vaata ka
*korvpalli kuulsuste hall (USAs)

## Viited
Satelliitgalaktika

**Satelliitgalaktika** ehk **kaaslasgalaktika** (inglise keeles *satellite galaxy*) on galaktika, mis gravitatsioonijõudude mõjul tiirleb oma orbiidil ümber suurema galaktika. Seega, see, kummast kahest galaktikast saab teise kaaslane, otsustab masside suhe.   

Enamik satelliitgalaktikaid on kääbusgalaktikad.

Näiteks Linnutee tähesüsteemil on hulk satelliitgalaktikaid (koos nad moodustavad Linnutee osarühma), suurim neist on kääbusgalaktika Suur Magalhãesi Pilv. 

## Vaata ka
*Galaktikasüsteem
Linnutee osarühm

**Linnutee tähesüsteemi osarühm** (inglise keeles *Milky Way subgroup*) on üks kahest Kohaliku Galaktikarühma osarühmast. 

Siia kuuluvad gravitatsiooniliselt omavahel seotud satelliitgalaktikad, mis tiirlevad ümber neist oluliselt suurema nn peagalaktika (Linnutee) ümber. Suurim neist tiirlevaist kaaslastest on kääbusgalaktika Suur Magalhãesi Pilv.  

## Vaata ka
*Galaktikasüsteem
*Galaktikaparved ja galaktikagrupid

## Viited
Eesti Muinsuskaitse Ümarlaud

**Eesti Muinsuskaitse Ümarlaud** on Eesti muinsuskaitsega tegelev kodanikuühendus (ümarlaud). Ühendus on poliitiliselt erapooletu ja nõuandva õigusega. Ümarlaua liikmete seas on kultuurimälestiste omanikke, Muinsuskaitseameti, omavalitsuste, haridusasutuste esindajaid. Ühenduse koosolekud toimuvad neli korda aastas.

## Viited

## Välislingid
*Koduleht
Galaktikate osarühm

**Galaktikate osarühm** on galaktikarühma väike osarühm, millesse kuuluvad üks suurem galaktika ja sellega gravitatsiooniliselt seotud väiksemad nn satelliitgalaktikad, mis tiirlevad ümber raskuskeskmeks oleva suurema galaktika.

## Meie koht galaktikasüsteemide hierarhias
Linnutee tähesüsteem kuulub ühte kahest Kohalikku Galaktikarühma osarühmast – Linnutee osarühma. 

## Vaata ka
*Galaktikasüsteem
*Galaktikaparved ja galaktikagrupid

## Viited
Galaktikarühm

**Galaktikarühm** (inglise keeles *galaxy group*) on väike üksik- ja mitmikgalaktikate kooslus,  gravitatsiooniliselt omavahel seoses olevate galaktikate kogum, mis galaktikasüsteemide hierarhias asuvad galaktikate ja galaktikaparvede vahel.

Galaktikarühmade läbimõõt reeglina ei ületa kahte megaparsekit (6,5 miljonit valgusaastat).

## Meie koht galaktikasüsteemide hierarhias
Linnutee tähesüsteem kuulub Kohalikku Galaktikarühma.

## Vaata ka
*Galaktikasüsteem
*Galaktikaparved ja galaktikagrupid

## Viited
Kadrina (Maarja-Magdaleena kihelkond)

**Kadrina** oli küla Tartumaal, ajalooliselt Kaiavere mõisa alal. Küla jääb tänapäeval Otslava küla alale. Kihelkondlikult kuulus küla Maarja-Magdaleena kihelkonda. Küla kaotati 1977, mil see liideti Otslava külaga.

Kadrina oli küla 1930. aastatest. Varem oli sama piirkond Maarja-Magdaleena kihelkonna Kadrina karjamõisa all.

## Viited

## Välislingid
Brouweri auhind

**Brouweri auhind** (inglise keeles *Brouwer Award*) on Ameerika Astronoomiaseltsi dünaamilise astronoomia divisjoni teadusauhind väljapaistava panuse eest dünaamilise astronoomia valdkonnas. 

Auhind on nimetatud astronoom Dirk Brouweri (1928–1966) järgi.

Auhinda antakse välja alates 1976. aastast. 

## Laureaadid
Margaret Geller

**Margaret Joan Geller** (sündinud 8. detsembril 1947 Ithacas Tompkinsi maakonnas New Yorgi osariigis) on ameerika astronoom.

Ta tegeleb astrofüüsika ja astrokartograafiaga. 

Geller lõpetas 1970. aastal California Ülikooli Berkeleys bakalaureusekraadiga füüsikas ja sai Princetoni Ülikoolist 1972. aastal magistrikraadi ja 1974. aastal doktorikraadi (PhD) füüsikas. Oli seejärel teadusuurimisinstituudi Harvard–Smithsonian Center for Astrophysics järeldoktor.

1991. aastast on Geller Cambridge'is asuva teadusuurimisinstituudi Smithsoniani Astrofüüsika Observatooriumi vanemteadur.

## Tunnustus
*1990 – valiti Ameerika Kunstide ja Teaduste Akadeemia liikmeks
*1992 – valiti USA Rahvusliku Teaduste Akadeemia liikmeks
*2008 – Magellanic Premium  
*2010 – Henry Norris Russelli auhind
*2010 – James Craig Watsoni medal
*2013 – Lilienfeldi auhind
*2014 – Karl Schwarzschildi medal
*2017 – Torino Ülikooli audoktor

## Viited

## Välislingid
*Margaret Gelleri koduleht
Onrusrivier

**Onrusrivier** on asula Lõuna-Aafrika Vabariigis Lääne-Kapimaa provintsis Overbergi ringkonnas Overstrandi vallas. Onrusrivier asub Atlandi ookeani rannikul.

Lõuna-Aafrika Vabariigi 2011. aasta rahvaloenduse andmetel oli Onrusrivieri elanikest valgeid 90,43%, mustanahalisi aafriklasi 6,45%, värvilisi 2,60%, India või Aasia päritolu inimesi 0,14% ja teisi 0,39%. Afrikaani keelt pidas emakeeleks 61,15% inimesi, inglise keelt 36,83% ja koosa keelt 0,59%.

## Viited
Güüs

**Güüs** (hollandi sõnast *geus*; inglise *jack (flag)* või *naval flag*) on laeva vööris olev lipp, mis heisatakse üheaegselt ahtris oleva lipuga, kui laev on kai ääres, dokis või seisab ankrus. Tänapäeval kasutatakse güüsi peamiselt sõjalaevadel.

Eestis on güüsi enne Teist maailmasõda kasutatud ka merekindlustes.

## Viited

## Välislingid
*
Kaugu veski

**Kaugu** ehk **Eomoisi** ehk **Ala-Raudsepa veski** asub Kaugu külas Pärlijõe ääres.

Esimese veski rajas 1906. aastal Ado Urbanik oma talu maadele. Uue veskihoone rajas 1930. aastatel Jaan Eomois.

Tänapäeval tegutseb seal Kaugu Veski puhkemaja.


WMEE-exp2019-(031) Kaugu veski.jpg
WMEE-exp2019-(034) Kaugu veski.jpg
WMEE-exp2019-(036) Kaugu veski.jpg
WMEE-exp2019-(038) Kaugu veski.jpg
WMEE-exp2019-(040) Kaugu veski.jpg


## Viited

## Välislingid

* Kaugu Veski Puhkemaja
Galaktikate superparv

**Galaktikate superparv** (inglise keeles *supercluster*) on kosmiline struktuur, galaktikaparvede kogum, mis galaktikasüsteemide hierarhias on galaktikaparvedele järgnev aste.

Erinevalt galaktikaparvedest, on superparved sedavõrd hiiglaslikud, et selle koosseisu kuuluvad galaktikaparved ei ole gravitatsiooniliselt omavahel seotud ja seepärast osalevad nad Hubble'i paisumises.

Superparvede suurus ulatub sadade miljonite valgusaastateni.

## Meie koht galaktikasüsteemide hierarhias
Linnutee tähesüsteem kuulub Kohalikku Superparve. 

## Vaata ka
*Galaktikasüsteem
*Universumi suuremastaabiline struktuur

## Viited
Resolute Support

Operatsioon **Resolute Support** oli NATO juhitud missioon Afganistanis, mille raames koolitati, nõustati ja abistati Afganistani valitsust ja kaitsejõude. Missioon algas 1. jaanuaril 2015 ja lõppes 12. juulil 2021.

Eesti kaitsevägi osales missioonil alates kevadest 2018 rühma suuruse jalaväeüksusega.

2019. aasta veebruari seisuga olid missiooniga seoses Afganistanis järgmiste riikide sõjaväelased:

## Viited
Tuletõrje tänav (Elva)

**Tuletõrje tänav** on tänav Elva kesklinnas. Nõukogude ajal kandis tänav nime *Komsomoli tänav*. Nimi taastati 4. jaanuaril 1989.

## Viited
Järvamaa Muinsusasjade Alalhoidmise Selts

**Järvamaa Muinsusasjade Alalhoidmise Selts** oli Järvamaal Paides 1904–1926 tegutsenud selts, mis kogus ja eksponeeris kohalikke arheoloogilisi esemeid. Seltsi kogud asusid Paide tütarlastekoolis. 

Seltsi asutasid 12. jaanuaril 1904 apteeker ja linnapea Oskar Brasche, pastor Carl Rall, kaupmees A. Stamm ja teised.

Kui selts lõpetas 1926. aastal tegevuse, anti seltsi kogud üle Eestimaa Kirjandusühingule.

## Viited

## Välislingid
*Seltsist Järvamaa muuseumi kodulehel
Neitsi galaktikaparv

**Neitsi galaktikaparv** ehk **Virgo galaktikaparv** (inglise keeles *Virgo Cluster*) on galaktikaparv, mille kese on Neitsi tähtkujus umbes 54 miljoni valgusaasta kaugusel.

Parve kuulub 1300–2000 galaktikat. Enamik parve kuuluvaid galaktikaid on kääbusgalaktikad, kuid sellesse kuulub ka suuri spiraal- ja elliptilisi galaktikaid. Neitsi galaktikaparv on Kohaliku Superparve massiivseim element ja moodustab selle südamiku. Neitsi galaktikaparv asub Kohaliku Lehe (kuhu kuulub ka meie Linnutee tähesüsteem) keskmest 17 megaparseki (55 miljoni valgusaasta) kaugusel. Parve heledaim galaktika on Messier 49 ja üks suuremaid galaktikaid on Messier 87.

Mitu parve kuuluvat heledamat galaktikat, sealhulgas Messier 87, avastati 1770. aastate lõpus ja 1780. aastate alguses ning Prantsuse astronoom Charles Messier lisas need oma kataloogi. Messier kirjeldas leitud galaktikaid kui tähtedeta udukogusid ning nende tõeline olemus avastati alles 20. sajandil.

Mitmed galaktikaparve liikmed on vaadeldavad väiksemate teleskoopidega. Selgel ööl on näiteks 15 cm avaga teleskoopi kasutades parvest vaadeldavad umbes 160 galaktikat.  

## Vaata ka
* Markariani kett

## Viited
UNESCO maailmapärand Tšehhis

**[[Tšehhi]]** alal on **[[UNESCO maailmapärandi nimistu]]s** 14 objekti ja 17 objekti kandidaati.

Nimistusse on kantud:
*14 kultuuripärandi objekti:
**1992 Český Krumlovi ajalooline keskus
**1992 Praha ajalooline keskus
**1992 Telči ajalooline keskus
**1994 Johannes Nepomuki palverännukirik Zelená Horal
**1995 Kutná Hora ajalooline linnakeskus koos Kutná Hora Barbara kiriku ja Sedleci Jumalaema peakirikuga
**1996 Lednice-Valtice kultuurmaastik
**1998 Holašovice ajalooline küla
**1998 Kroměříži linnus ja aiad
**1999 Litomyšli linnus
**2000 Olomouci Püha Kolmainu sammas
**2001 Villa Tugenhat Brnos
**2003 Třebíči juudi kvartal ja Třebíči Püha Prokopiuse basiilika
**2019 Maagimäestik/Krušnohoří kaevanduspiirkond. Ühispärand Saksamaaga
**2019 Kladruby nad Labemi tseremoniaaltõllahobuste karjatus- ja koolitusmaastik
*nimistusse kandideerib alates 2001. aastast veel 17 objekti 

## Viited

## Välislingid
*UNESCO maailmapärand Tšehhis. UNESCO maailmapärandi koduleht. Inglise keeles (vaadatud 6. augustil 2019)
Versailles' leping (täpsustus)

**Versailles' leping** on:

* **[[Versailles' leping (1768)]]**, leping, millega Genua Vabariik loovutas Korsika Prantsusmaale
* **[[Versailles' rahuleping]]**, 1919. aastal sõlmitud rahuleping, millega lõpetati Esimene maailmasõda
Nikolai Kondakov

**Nikolai Ivanovitš Kondakov** (vene keeles: Николай Иванович Кондаков; 1900 – 1984) oli vene loogik.

Ta oli õpiku "Loogika" ("Логика"; 1954), lühikese loogikasõnaraamatu "Sissejuhatus loogikasse" ("Введение в логику"; 1967), teatmeteose "Loogiline sõnaraamat" ("Логический словарь"; 1971) ja selle laiendatud variandi "Loogiline sõnaraamat-teatmik" ("Логический словарь-справочник"; 1975) autor.
Xiameni Ülikool

**Xiameni Ülikool** on ülikool, mis asub Xiameni linnas Hiinas.

Ülikool on asutatud aastal 1921.

Ülikoolil on üks kaunemaid ülikoolilinnakuid Hiinas.

## Viited

## Välislingid

* Ülikooli koduleht
Makarius I (Kiievi metropoliit)

**Makarius I** (surnud 1497) oli Kiievi, Galiitsia ja Vene metropoliit aastatel 1494–1497. Enne metropoliidiks valimist oli ta Vilniuse Püha Kolmainu kloostri arhimandriit.

Ta on maetud Kiievi Püha Sofia peakirikusse.

Tema mälestuspäeva peetakse 1. mail (Juliuse kalendri järgi).
Vähinatt

**Vähinatt** (lõunaeesti murdes ja Tartumaal ka *kahv*) on vähipüügivahend.

Vähinatt oli traadist, harvemini puidust rõngas, mis oli kaetud võrgulinaga, nii et moodustus kott, mis riputati nööriga ridva otsas veekogu põhja. Sööt kinnitati nata keskele, et seda ei saaks ära viia. Püügivahendit tuli tihti kontrollida, sest natt ei takistanud vähke lahkumast. 

Püüti mitme nataga korraga, söödaks kas kalatükid, vareseliha, nülitud konn vms. 

## Tänapäev
Vähinata definitsioon kehtivas kalapüügieeskirjas – lubatud kurnpüünis, söödastatav, kuni 50 cm läbimõõduga veekogu põhja asetatav tõstetav püünis, võib olla varustatud ridvaga. 

## Viited

## Välislingid
*Vähinatt, Eesti Rahva Muuseum
*Kurnpüünised
UNESCO maailmapärand Serbias

**[[Serbia]]** alal on **[[UNESCO maailmapärandi nimistu]]s** viis objekti ja 12 objekti kandidaati.

Nimistusse on kantud:
*viis kultuuripärandi objekti:
**1979 Stari Ras ja Sopoćani
**1986 Studenica klooster 
**2004, 2006 Kosova keskaegsed mälestusmärgid. Kosova iseseisvaks kuulutamise tõttu 2008. aastal puudub Serbial objekti üle valdus. Alates 2006. aastast on see objekt ohustatud pärandi nimekirjas
**2007 Gamzigrad-Romuliana, Galeriuse palee 
**2016 Keskaegsete hauakividega (''stećakid'') kalmistud. Ühispärand Bosnia ja Hertsegoviina, Horvaatia ja Tšernogooriaga
*nimistusse kandideerib alates 2010. aastast veel 12 objekti

## Viited

## Välislingid
*UNESCO maailmapärand Serbias. UNESCO maailmapärandi koduleht. Inglise keeles
Vähimõrd

**Vähimõrd** on vähkide püüdmise vahend. 

## Mõrra ehitus
Mõrraks oli traadist või puitvitstest raamistik, mis kaeti vajadusel ka võrguga ning see oli ühe või kahe sissepääsuga.

Ühe sissepääsuga mõrrad olid kuni 40 cm kõrged, ümmarguse põhjaga ja sissepääs asus mõrra ülaosas. Sissepääsuosa oli siledast materjalist (näiteks plekk), et vähid ei saaks välja ronida. Sööt kinnitati traadi või puutikuga sissepääsuavause alla mõra keskel.

Kahe sissepääsuga mõrdadel olid sissepääsud mõlemas otsas ning samast materjalist, millest raamistik. Sööt asus mõrra keskel. Sööda paigutamiseks ja vähkide väljavõtmiseks oli külje peal avaus, mis oli püügi ajal suletud. 

## Paigaldus
Mõrrad paigaldati kalda lähedale õhtul ning välja võeti hommikul. Et mõrd põhja vajuks, pandi vitstest mõrra peale kivid. Märgistamiseks kasutati ujukit või ritva.

## Tänapäev
Vähimõrra definitsioon kehtivas kalapüügieeskirjas on – lubatud lõkspüünis, söödastatav kuni 1 m läbimõõduga püünis, millel puuduvad juhtaed ja tiivad ning millel on kuni 3 ava. 

## Vaata ka
*mõrd
*rüsa 
*silmutorbik
*sääs 

## Viited

## Välislingid
*Vähimõrd, Eesti Rahva Muuseum
*Lõkspüünised
Jaden Schwartz

**Jaden Schwartz** (sündinud 25. juunil 1992 Melfortis Saskatchewanis) on Kanada jäähokimängija, kes mängib NHL-i klubis Seattle Kraken ründajana vasakäärel.

2010. aastal valis St. Louis Blues ta NHL-i ''draft''is 14. valikuna. Enne karjääri NHL-is mängis ta United States Hockey League'i klubis Tri-City Storm ja Colorado College'i meeskonnas.

Debüüdi NHL-is tegi Schwartz 17. märtsil 2012 mängus Tampa Bay Lightningu vastu, lüües seal ka oma esimese värava, millega tõi Bluesile selles mängus võidu. Alates järgmisest hooajast kuulus ta Bluesi põhikoosseisu. 2019. aastal võitis ta Bluesiga Stanley karika. Hooaja 2018–19 väljalangemismängudes oli Schwartz Bluesi suurim väravakütt (12 väravat).

2021. aasta juulis sõlmis Schwartz viieaastase lepingu NHL-is debüteeriva klubiga Seattle Kraken.

2011. aastal võitis Schwartz Kanada kuni 20-aastaste koondisega juunioride maailmameistrivõistlustel hõbemedali ja 2012. aastal pronksmedali. Ta on kuulunud Kanada jäähokikoondisse 2013. ja 2018. aasta maailmameistrivõistlustel.

## Välislingid
* Jaden Schwartz NHL.com lehel
* Jaden Schwartz hockeydb.com lehel
Viigipuu

**Viigipuu** (*Ficus*) on taimeperekond mooruspuuliste sugukonnast.

See on suur perekond (umbes 850 liiki) peamiselt troopiliste alade puid ja liaane.

Hariliku viigipuu vilikondi nimetatakse viigimarjadeks.

## Liike
**Ficus benghalensis* – bengali viigipuu ehk baanian
**Ficus carica* – harilik viigipuu
**Ficus elastica* – kummipuu ehk kummi-viigipuu
**Ficus microcarpa* – väikeseviljaline viigipuu
**Ficus religiosa* – püha viigipuu
**Ficus sycomorus* – sükomoor-viigipuu ehk sükomooripuu
UÕK Perejaslav-Võšneve piiskopkond

**UÕK Perejaslav-Võšneve piiskopkond** (ukraina keeles Переяславсько-Вишневська єпархія ПЦУ) on 4. märtsil 2019 moodustatud Ukraina Õigeusu Kiriku piiskopkond, mille alla kuuluvad kogudused Kiievi linnas ja Kiievi oblastis.

## Vaata ka
*Ukraina Õigeusu Kiriku piiskopkonnad

## Viited
Liiv (kalandus)

**Liiv** (ka *liim*) oli madalas vees kalade ja vähi püüdmise riist.

Liiv ehitati prismakujulise puitraamina, mis kaeti võrguga. Liivi üks kuni 2,5 meetri pikkune külg oli lahti kala sissepääsuks. Liivi veeti nurkadest mööda põhja kahe püüdja poolt. Kolmas hirmutas kalu võrku mütaga. Mõnel pool, näiteks Pärnu jõel, kasutati samal põhimõttel raamita suuremat jalgvõrku.

## Kasutuspiirkonnad
Liiv oli laialdaselt kasutusel enamikus Läänemere maades, samuti Poolas ja Ukrainas. 

## Tänapäev
Liivi definitsioon kehtivas kalapüügieeskirjas: "lubatud kurnpüünis, mis koosneb jäigast liigendita raamist ja sellele kinnitatud võrkkotist". 

*noot 
*põhjanoot
*vähinatt
*veonoot 
*kuurits
*püüvõrk

## Viited

## Välislingid
* Kurnpüünised